[{"text_idx": "#000001", "text": "\u201cDatblygodd fy syniad am brosiect CYMRU GUDD oddi wrth hudoliaeth a chariad oes tuag at fforio llefydd diarffordd. Fel sawl un, rwyf yn wastad wedi fy nennu tuag at ddirgelwch safleoedd cudd ac adfeiliedig. Caiff fy nychymyg ei danio gan y straeon y byddaf yn dychmygu a orweddai tu fewn y muriau tawel sydd yn dirywio. Y peth bendigedig i mi ar y siwrnai ffotograffig hon yw darganfod bod gwirionedd y safleoedd yn llawer mwy diddorol, teimladwy a lliwgar na\u2019r straeon y gallwn erioed fod wedi dychmygu iddynt."}, {"text_idx": "#000002", "text": "Dywedodd rhywun un tro bod harddwch mewn dadfeiliad. Mae hyn wedi aros gyda mi. Ceisiaf adlewyrchu hyn yn fy nelweddau. Fel yr awn ni yn hyn gan gario o\u0302l craith ein bywydau, felly hefyd mae\u2019r llefydd arbennig hyn yn dangos olion bywydau a hanesion y bobl a wnaeth eu creu a\u2019u cynnal, ac a fu\u2019n byw a marw yno."}]